Projektni tjedan s temom „Priroda i ja“

Izvješće 2. razreda o provedenim aktivnostima

 Obavijestila sam roditelje i učenike 2. razreda da ćemo ovaj tjedan (27. 4. – 30. 4.) imati projektni tjedan na temu „**Priroda i ja“.** Planirane aktivnosti u nastavi na daljinu se odnose na zdravlje, prehranu te biljke i životinje u proljeće.

TZK:

U nastavi TZK sam naglasak stavila na važnost tjelovježbe, ali i na obilježavanje Svjetskog dana plesa. Zadatak je bio zaplesati uz energičan ples „Zumba kids“ te igra s loptom u dvorištu.

Priroda i društvo:

Istraživački zadatak: Na internetu potražiti sliku piramidu pravilne prehrane. Pogledati na kojem dijelu piramide se nalaze određene namirnice.

Napraviti plakat piramide pravilne prehrane i poslati do srijede (6. 5.)

Matematika:

Rješavanjem zadatka riječima uočiti zdravu hranu.

**U vrtu je zasađeno 36 sadnica paprike i 4 puta manje rajčica. Koliko je zasađeno rajčica?**

Hrvatski jezik:

U udžbeniku na str. 88. pročitati naglas koliko zubi imamo, zašto ispadaju te zašto se kvare. Osvijestiti važnost higijenskih navika (pranja zubi).

Glazbena kultura:

Istraživački zadatak: Učenici su trebali potražiti na internetu (Npr. Lukin portal za djecu) jednu zagonetku o biljci ili životinji i uredno je prepisati u bilježnicu glazbene kulture.

Hrvatski jezik:

Zadatak je bio nekoliko puta naglas pročitati priču „Ulica koja miriše“ (Ivan Goleš). U priči se naglaša važnost PROCVALIH LIPA.

Učenici su zatim trebali riješiti kviz koji sam im napravila i poslala u digitalnom alatu bookwidgets.com . Svoje odgovore su mi slali na e-mail. Ovim novim načinom razumijevanja pročitanog teksta su bili oduševljeni.

Likovna kultura:

Nakon čitanja priče „Ulica koja miriše“ učenici su na bijelom papiru drvenim bojama nacrtali ulicu procvalih lipa.

 Učiteljica Mirela Kešinović